

Tillæg til

Miljøgodkendelse

Godkendelse i medfør af miljøbeskyttelseslovens kapitel 5

til

**Dansk Genbrugsisolering A/S**

**Knastvej 4**

**7860 Spøttrup**

**Skive Kommune**

**Forvaltningen for Teknisk, Miljø & Udvikling**

**Rådhuspladsen 2**

**7800 Skive December 2018**

Godkendelse af virksomhed i henhold til kapitel 5 i Miljøbeskyttelsesloven, lov nr. 358 af 6. juni 1991, jf. lovbekendtgørelse nr. 1121 af 03/09/2018

**Ansøger:**

|  |  |
| --- | --- |
| Navn: | Martin Ruby |
| Adresse: | Præstegårdsbakken 12, 7870 Roslev |
| CVR-nr. | 25043448 |
| Telefon: | 102196564 |

**Virksomhed:**

|  |  |
| --- | --- |
| Navn: | Dansk Genbrugsisolering A/S |
| Adresse: | Knastvej 4, 7860 Spøttrup |
| Telefon: | 24256911 |
| Matr. nr.: | 3ad, Oddense By, Oddense |
| P-nr.: | 102196564 |
| Listebetegnelse: | K206 |

**Kontaktperson:**

|  |  |
| --- | --- |
| Navn: | Martin Ruby |
| Telefon: | 24256911 |

**Ejendommens ejere:**

**Ulvevej 2:**

|  |  |
| --- | --- |
| Navn: | Dansk Genbrugsisolering A/S |
| Adresse: | Præstegårdsbakken 12, 7870 Roslev |

**Vigtige datoer:**

Godkendelsen annonceres den 17. december 2018

Retsbeskyttelsesperioden udløber 8 år efter annonceringen

Klagefrist 1 måned efter annonceringen

Søgsmålsfrist 6 måneder efter annonceringen.

**Kort beskrivelse af virksomheden:**

Virksomhedens hovedaktivitet er omfattet af listepunkt K206: Anlæg der nyttiggør ikke-farligt affald, bortset fra anlæg under listepunkt 5.3 i bilag 1, autoophugning, skibsophugning, biogasfremstilling, kompostering og forbrænding.

Virksomheden forarbejder brugt isolering, som neddeles til granulat, som herefter kan genanvendes til isolering.

Virksomheden har en miljøgodkendelse fra 7. marts 2016.

**Kort beskrivelse af det ansøgte projekt:**

Virksomheden ønsker godkendelse til neddeling af brugt flamingo (ESP) til granulat på eksisterende anlæg. Neddelt granulat forventes genanvendt som isoleringsmateriale i byggeindustrien.

|  |
| --- |
| Tilsynsmyndighed: |
| Forvaltningen for Teknisk, Miljø & UdviklingByg og MiljøafdelingenRådhuspladsen 27800 Skive |
| Tlf.: | 9915 5500 |
| E-mail: | tek@skivekommune.dk |
| Hjemmeside: | [www.skive.dk](http://www.skive.dk) |

 Sags nr.: 779-2018-37224

 Dato: 17. december 2018

 Sagsbehandler: Merete Møller

INDHOLDSFORTEGNELSE

1 Ansøgning om udvidelse af miljøgodkendelse 4

1.1 Ansøgning 4

1.2 Godkendelse 4

2 VILKÅR 4

2.1 Generelt 4

2.2 Indretning og drift 5

2.3 Affald 5

2.4 EGENKONTROL 5

2.5 OPHØR AF VIRKSOMHEDEN 5

3 MILJØTEKNISK REDEGØRELSE 6

3.1 Baggrund og oplysninger i sagen 6

3.2 Neddeling af flamingo 6

4 MILJØTEKNISK VURDERING 6

4.1 Virksomhedens relationer til miljølovgivningen 6

4.2 Beliggenhed 7

4.3 Indretning og drift 8

4.4 Luftemission 8

4.5 Spildevand 8

4.6 Støj 8

4.7 Affald 8

4.8 Beskyttelse af jord, grundvand og overfladevand 8

4.9 Renere teknologi og bedst tilgængelig teknologi (BAT) 8

4.10 Egenkontrol 8

5 Godkendelsens gyldighed 8

6 Klagevejledning 9

1. Ansøgning om udvidelse af miljøgodkendelse
	1. **Ansøgning**

Dansk Genbrugsisolering A/S, ved Martin Ruby, har ansøgt om udvidelse af eksisterende miljøgodkendelse til at omfatte neddeling af flamingo til granulat. Virksomheden er omfattet af Godkendelsesbekendtgørelsen[[1]](#footnote-1) for listevirksomheder.

Virksomhedens hovedaktivitet er omfattet af listepunkt K206:

*”Anlæg der nyttiggør ikke-farligt affald, bortset fra anlæg under listepunkt 5.3 i bilag 1, autoophugning, skibsophugning, biogasfremstilling, kompostering og forbrænding.”*

Virksomheden er omfattet af bekendtgørelsen om standardvilkår i godkendelse af listevirksomheder[[2]](#footnote-2) afsnit 18 om standardvilkår for K206 listevirksomheder.

* 1. **Godkendelse**

Med baggrund i de afgivne oplysninger meddeler Skive Kommune hermed godkendelse til neddeling af flamingo til granulat på eksisterende anlæg i virksomheden.

Godkendelsen meddeles i medfør af kapitel 5 i lov om miljøbeskyttelse, Lov nr. 358 af 6. juni 1991, jf. lovbekendtgørelse nr. 1121 af 03/09/2018.

Virksomhedens aktiviteter er opfattet af listepunkt K206 på listen over godkendelsespligtige virksomheder, jf. bekendtgørelse nr. 1458 af 12/12/2017 om godkendelse af listevirksomhed. Listepunkt K206 er omfattet af standardvilkår.

Godkendelsen meddeles under forudsætning af, at såvel nedenstående vilkår, som vilkår i miljøgodkendelse af 7. marts 2016 overholdes.

1. VILKÅR
	1. **Generelt**

* + 1. En kopi af denne tillægsgodkendelse skal til enhver tid være tilgængelig på virksomheden for de personer, der har ansvaret for virksomhedens indretning og drift.
		2. Miljøgodkendelsen bortfalder, hvis virksomhedens drift indstilles permanent.

Hvis driften af virksomheden ophører, skal der foretages oprydning, rengøring af udstyr og anlæg, bortskaffelse af råvarer, produkter og affald samt i øvrigt træffes de nødvendige foranstaltninger for at undgå forurening og for at bringe stedet tilbage i tilfredsstillende tilstand. Såfremt der træffes beslutning om ophør af virksomheden, skal tilsynsmyndigheden omgående underrettes.

* 1. **Indretning og drift**

* + 1. Virksomheden må foruden kun modtage, opbevare og neddele nedenstående affaldsfraktioner i de angivne mængder:

|  |  |  |  |
| --- | --- | --- | --- |
| Affaldsfraktion | Mængde der maksimalt må oplagres | EAK-kode | Bemærkning |
| Stenuld | 300m3 | 17.06.04 | Miljøgodkendelse af 7. marts 2016 |
| Glasuld | 300m3 | 02.06.04 | Miljøgodkendelse af 7. marts 2016 |
| Flamingo (ESP) | 300 tons | 17.02.03 | Ny |

* + 1. Flamingo, der indeholder farligt affald skal afvises, og dette affald må ikke behandles på området.

* 1. **Affald**
		1. Affald der flyver ud ad porten ved tilkørsel og frakørsel skal straks indsamles.
	2. **Egenkontrol**
1. Driftsforstyrrelser og uheld, herunder tidspunkt for hændelsen, driftsforstyrrelsens/uheldets karakter og oplysning om eventuelt afhjælpende foranstaltninger noteres i en driftsjournal.
	1. **Ophør af virksomheden**

* + 1. Ved ophør af driften skal virksomheden straks underrette tilsynsmyndigheden herom.
1. **MILJØTEKNISK REDEGØRELSE**
	1. **Baggrund og oplysninger i sagen**

Til brug ved sagsbehandlingen foreligger følgende materiale:

1. Miljøgodkendelse fra 7. marts 2016.
2. Ansøgning om miljøgodkendelse af ny affaldsfraktion, materiale modtaget den 14. november 2018 via Byg- og Miljøportalen (BOM)
	1. **Neddeling af flamingo**

 Udvidelsen af miljøgodkendelsen omfatter affaldsfraktionen flamingo. Neddelingen af

 flamingo til granulat vil foregå på det eksisterende produktionsanlæg. Produktionen

 forventes af være på 200 – 300 tons håndsorteret brugt flamingo om året. Daglig produktion vil

 være ca. 5 tons. Al materialet vil blive opbevaret indendørs. Efter neddelingen vil granulatet

 (isoleringsmaterialet) blive pakket i big bags.

1. **MILJØTEKNISK VURDERING**

Den miljøtekniske vurdering er lavet på baggrund af virksomhedens fremsendte ansøgning af 14. november 2018.

* 1. **Virksomhedens relationer til miljølovgivningen**

 Miljøbeskyttelsesloven[[3]](#footnote-3)

 I henhold til miljøbeskyttelseslovens § 33 må virksomheder, anlæg eller indretninger, der er

 optaget på den i § 35 nævnte liste over såkaldte listevirksomheder

 (godkendelsesbekendtgørelsen), ikke anlægges eller påbegyndes, før der er meddelt godkendelse

 heraf. Listevirksomheder må heller ikke udvides eller ændres bygnings- eller driftsmæssigt på en

 måde, der indebærer forøget forurening, før udvidelsen eller ændringen er godkendt.

 Godkendelsesbekendtgørelsen[[4]](#footnote-4)

 Virksomhedens hovedaktivitet og biaktivitet er omfattet af listepunkt K206:

 *”Anlæg der nyttiggør ikke-farligt affald, bortset fra anlæg under listepunkt 5.3 i bilag*

 *1, autoophugning, skibsophugning, biogasfremstilling, kompostering og forbrænding.”*

 Standardvilkårsbekendtgørelsen[[5]](#footnote-5)

 Afsnit 18 der angiver standardvilkår for virksomhedstypen K206.

 IPPC-forhold

 Virksomheden er ikke omfattet af godkendelsesbekendtgørelsens regler for IPPC-virksomheder

 (IPPC – Integrated Pollution Prevention and Control).

 Risikobekendtgørelsen[[6]](#footnote-6)

 Skive Kommune vurderer, at virksomhedens aktiviteter ikke er omfattet af

 Risikobekendtgørelsen.

 Jordforureningsloven[[7]](#footnote-7)

 Ejendommen er omfattet af områdeklassificeringen, hvilket betyder, at det skal anmeldes til

 kommunen, hvis der flyttes jord fra ejendommen, jf. §50 i jordforureningsloven.

 Brugerbetalingsbekendtgørelsen[[8]](#footnote-8)

 Virksomheden er omfattet af bekendtgørelsen om brugerbetaling. Dette medfører at Skive

 Kommune afregner den forbrugte tid til udarbejdelsen af miljøgodkendelser og tilsynsarbejde med

 virksomheden, med de af miljøstyrelsen for det pågældende år fastsatte takster.

* 1. **Beliggenhed**

Dansk Genbrugsisolering A/S er beliggende i byzone i et område omfattet af Skive Kommunes kommuneplan (2016-2028). Området er udlagt til erhvervsområde (14.E1). Virksomheden ligger i lokalplanområde udlagt til Erhverv (Lokalplan nr. 35, Spøttrup Kommune).

Virksomheden ligger i et område med drikkevandsinteresser (OD-område).

Matriklen er omfattet af områdeklassificeringen, hvor overfladejorden kan være lettere forurenet.

Der er ved udarbejdelsen af miljøgodkendelsen i 2016 foretaget en VVM-screening af produktionsanlægget.

 **Habitatvurdering**

 **Vurdering i forhold til Natura 2000-områder**

 Der er foretaget en vurdering af, om projektet i sig selv, eller i forbindelse med andre planer og

 projekter, har en væsentlig påvirkning af Natura 2000-områder. Natura 2000 områder er et

 netværk af beskyttede naturområder i EU. Områderne skal bevare og beskytte naturtyper og

 vilde dyre- og plantearter, som er sjældne, truede eller karakteristiske er EU-landene.

 Nærmeste Natura 2000-område er Lovns Bredning der findes ca. 13 km øst for Oddense.

 Dansk Genbrugsisolering ønsker at tage flere produkter ind i produktionen. Det udløser et krav

 om et tillæg til eksisterende miljøgodkendelse, og dermed en habitatvurdering. Ændringen i

 produktionen medfører ikke nyt byggeri.

 Skive Kommune vurderer, at projektet ikke påvirker/påvirker Natura 2000-området væsentligt,

 da produktionen fortsætter uændret i eksisterende byggeri.

 **Vurdering i forhold til habitatdirektivets bilag IV arter**

 Arter beskyttet ifølge habitatdirektivets bilag IV må ikke indfanges, slås ihjel eller forstyrres med

 vilje, deres yngle- og rasteområder må ikke beskadiges eller forstyrres.

 Der er ifølge Faglig rapport fra DMU nr. 635, 2007, Håndbog om dyrearter på habitatdirektivets

 bilag IV registreret følgende bilag IV-arter i området omkring projektet:

* Sydflagermus
* Odder
* Markfirben
* Stor Vandsalamander
* Spidssnudet frø

 Skive Kommune har ikke kendskab til andre bilag IV arter i området.

 Det vurderes, at hverken yngle- eller rasteområder for bilag IV-arter påvirkes væsentligt af

 Produktionsændringen, fordi produktionen udvides i eksisterende bygninger.

Skive Kommune vurderer, at såfremt virksomheden overholder vilkårene dens miljøgodkendelse og denne afgørelse, vil virksomhedens drift ikke give anledning til væsentlige miljømæssige gener.

Der er stillet vilkår om at dette tillæg til miljøgodkendelsen bortfalder hvis virksomhedens drift indstilles (vilkår 2.1.2).

* 1. **Indretning og drift**

 Skive Kommune har stillet vilkår om at flamingo der indeholder farligt affald skal afvises.

* 1. **Luftemission**

Ved neddeling af flamingo vil der forekomme diffust støv. Det er Skive Kommunes vurdering, at da neddelingen foregår indendørs, vil neddelingen ikke medfører et væsentlig bidrag til luftforurening i omgivelserne.

* 1. **Spildevand**

Der forekommer ingen processpildevand.

* 1. **Støj**

Tilføjelsen af affaldsfraktionen flamingo vil ikke afstedkomme øget støj fra virksomheden.

* 1. **Affald**

 Der er stillet vilkår om, at affald der flyver ud ad porten ved tilkørsel og frakørsel skal straks

 indsamles (vilkår 2.3.1).

* 1. **Beskyttelse af jord, grundvand og overfladevand**

Tilføjelsen af affaldsfraktionen flamingo vurderes ikke at øge risikoen for forurening af jord, grundvand og overfladevand.

* 1. **Renere teknologi og bedst tilgængelig teknologi (BAT)**

Skive Kommune vurderer, at virksomheden har truffet de nødvendige foranstaltninger til at forebygge og begrænse forureningen.

I standardvilkårsbekendtgørelsen er der udarbejdet en række standardvilkår for listevirksomhed K206. Standardvilkårene er udarbejdet således, at en virksomhed, der er godkendt i henhold til disse, vil leve op til BAT på sit område.

* 1. **Egenkontrol**

Der er stillet vilkår om at driftsforstyrrelser og uheld, herunder tidspunkt for hændelsen, driftsforstyrrelsens/uheldets karakter skal noteres i driftsjournalen. Oplysning om eventuelt afhjælpende foranstaltninger skal ligeledes noteres i driftsjournalen (vilkår 2.4.1).

1. **Godkendelsens gyldighed**

Virksomheden må i henhold til miljøbeskyttelseslovens § 33 ikke udvides eller ændres bygnings- eller driftsmæssigt, herunder med hensyn til affaldsfrembringelsen, på en måde, der indebærer forøget forurening i forhold til det hermed tilladte, før udvidelsen eller ændringerne er godkendt af Skive Kommune.

Hvis virksomheden ønskes ændret eller udvidet, skal Skive Kommune i henhold til lovens § 33, stk. 1 have meddelelse herom, inden ændringen eller udvidelsen foretages.

Retsbeskyttelsen for godkendelsen udløber efter 8 år. Skive Kommune kan herefter revidere vilkårene, hvis det er miljømæssigt begrundet, hvis der er ændrede forudsætninger eller hvis der er udviklet renere teknologi på området.

Efter at de otte år er forløbet, kan godkendelsesmyndigheden tage godkendelsen op til revurdering, jf. miljøbeskyttelsesloven § 41 b.

Opmærksomheden henledes på, at denne godkendelse efter miljøbeskyttelsesloven ikke fritager virksomheden for de nødvendige tilladelser/anmeldelser i henhold til anden lovgivning.

 **Offentliggørelse**

Miljøgodkendelsen offentliggøres på Skive.dk

1. **Klagevejledning**

Skive Kommunes afgørelse kan påklages til Miljø- og Fødevareklagenævnet af Dansk Genbrugsisolering A/S, Sundhedsstyrelsen samt enhver, der har en individuel, væsentlig interesse i sagens udfald, jf. miljøbeskyttelseslovens kapitel 11, § 98.

 En klage indsendes via Klageportalen, som findes på Miljø- og Fødevareklagenævnet

 hjemmeside [www.nmkn.dk](http://www.nmkn.dk).

 Klagefristen er 4 uger fra meddelelse af afgørelsen. Er afgørelsen offentligt bekendtgjort,

 regnes klagefristen dog fra tidspunktet for bekendtgørelsen. Der opkræves et gebyr for at

 klage. Gebyret bliver tilbagebetalt, hvis klagen bliver afvist fordi klagefristen er overskredet,

 klager ikke er klageberettiget eller Miljø- og Fødevareklagenævnet ikke har kompetence til

 at behandle klagen.

 Søgsmål til prøvelse af afgørelsen skal være anlagt inden 6 måneder efter, at afgørelsen er

 meddelt. Er afgørelsen offentligt bekendtgjort, regnes søgsmålsfristen dog altid fra

 tidspunktet for bekendtgørelsen

 En klage over godkendelsen har ikke opsættende virkning, medmindre Miljø- og

 Fødevareklagenævnet bestemmer andet, jf. miljøbeskyttelseslovens § 96.

1. Bekendtgørelse nr. 1458 af 12/12/2017 om godkendelse af listevirksomhed [↑](#footnote-ref-1)
2. Bekendtgørelse nr. 1474 af 12/12/2017 om standardvilkår i godkendelse af listevirksomheder [↑](#footnote-ref-2)
3. Lov nr. 350 af 6. juni 1991 om miljøbeskyttelse, jf. lovbekendtgørelse nr. 1121 af 03/09/2018 [↑](#footnote-ref-3)
4. Bekendtgørelse om godkendelse af listevirksomhed nr. 1458 af 12/12 2017 [↑](#footnote-ref-4)
5. Bekendtgørelse om standardvilkår i godkendelse af listevirksomheder nr. 1474 af 12/12/2018 [↑](#footnote-ref-5)
6. Miljøministeriets bekendtgørelse nr. 372 af 25/04/2016 om kontrol med risikoen for større uheld med farlige

 stoffer. [↑](#footnote-ref-6)
7. Lov om forurenet jord (Jordforureningsloven) bekendtgørelse nr. 282 af 27/03/17 [↑](#footnote-ref-7)
8. Miljøministeriets bekendtgørelse nr. 1475 af 12/12/2017 om brugerbetaling for godkendelse m.v. og tilsyn efter lov

 om miljøbeskyttelse og lov om husdyrbrug og anvendelse af gødning m.v. [↑](#footnote-ref-8)